Sveikatos reikalų

----------------------------------------------------

(Komiteto pavadinimas)

2000 m. spalio 2 d. Nr.______

Vilnius

PAPILDOMO KOMITETO

I Š V A D A

Dėl Žmonių saugos darbe įstatymo pakeitimo įstatymo projekto (P-2921)

1. Komiteto posėdyje dalyvavo:

Komiteto nariai A.Matulas, A.Švitra, S.Čirba, K.Kuzminskas, Komiteto patarėjas R.Virbalis, Sveikatos apsaugos ministerijos viceministras V.Kriauza ir ministerijos departamento direktorius R.Sabaliauskas, Socialinės apsaugos ir darbo ministerijos atstovas V.Kancevičius, Valstybinės darbo inspekcijos viršininkas M.Pluktas, Komiteto padėjėja S. Rumševičiūtė.

2. Ekspertų, konsultantų, specialistų išvados: Teisės departamento išvada pridedama

3. Piliečių, visuomeninių organizacijų, politinių partijų bei politinių organizacijų, kitų suinteresuotų asmenų pasiūlymai, pataisos, pastabos: negauta.

4. Valstybės institucijų, savivaldybių pasiūlymai, pataisos, pastabos: negauta.

5. Asmenų, turinčių įstatymų leidybos iniciatyvos teisę, pasiūlymai, pataisos, pastabos: negauta

6. Komiteto pasiūlymai, pataisos, pastabos: pritarti projektui su pasiūlymais

2 str. 1 dalyje po žodžių “išsaugoti” įrašyti žodžius “darbuotojų sveikatai stiprinti”, toliau kaip tekste.

2 str. 3 dalyje tiksliau apibūdinti, kas yra valstybės tarnautojų darbdavys;

2 str. 9 dalyje išbraukti žodžius skliausteliuose “darbo vietą supanti erdvės dalis”;

2 str. 12 dalyje žodžius “gali veikti” pakeisti žodžiu “veikdamas”;

2 str. 14 dalį ir 71 str. suderinti su Nelaimingų atsitikimų darbe ir profesinių ligų socialinio draudimo įstatymu.

2 str. 17 d. po žodžio “traumos” įrašyti žodžius “profesinės ligos”;

2 str. 19 dalį tikslinti- ar darbo procesų pažeidimai turi būti minimi kaip netikėtas pavojus, ar galimas tik netikėtas pavojus ir pan.

2 str. 28 ir 30 dalis tikslinti -nėščios ir krūtimi maitinančios motinos apibūdinimas neturi būti siejamas vien su pažymų pateikimu;

2 str. 29 dalies antrą sakinį tikslinti – ar būtinai turi būti nurodytas skirtingas laikotarpis nuo gimdymo vaiko neauginančioms motinoms;

2 str. 31, 32, 33 dalis, 24 str., 58, 59 str. formuluotes “jauni asmenys”, “vaikai”, “paaugliai” tikslinti derinant su Vaiko teisių konvencijoje ir Vaiko teisių pagrindų bei kituose įstatymuose naudojamomis “vaiko” ir kitomis sąvokomis, privalomumu lankyti mokyklą ir kitomis normomis;

6 str. po žodžių “Socialinės apsaugos ir darbo ministerija” įrašyti žodžius “ir Sveikatos apsaugos ministerija pagal savo kompetenciją”, 2 dalyje po žodžių “ministras” įrašyti “arba sveikatos apsaugos ministras”;

8 str. 3 dalyje po žodžių “patvirtinti” įrašyti “suderinus su sveikatos apsaugos ministru”;

10 str. 3 d. pabaigoje įrašyti “kartu su Sveikatos apsaugos ministerija”;

11 str. 2 dalies pabaigoje įrašyti “suderinusi su Sveikatos apsaugos ministerija”;

14 str. 1 d. trečiame sakinyje vietoj žodžių “prevencines” įrašyti “profesinės sveikatos priežiūros”;

14 str. 6 dalies pabaigoje įrašyti “ir sudaro reikiamas sąlygas jų funkcijoms vykdyti”;

17 str. 3 dalyje po žodžių “tvirtina Socialinės apsaugos ir darbo ministerija” įrašyti “higienos normos”, toliau kaip tekste;

20 str. 3 dalies pabaigoje įrašyti “taip pat specialios pirmos medicinos pagalbos priemonės šių medžiagų sukeltų ūmių sveikatos sutrikimų atveju. Tokių priemonių sąrašą nustato Sveikatos apsaugos ministerija”;

22 str. 3 dalį papildyti 9 punktu “9) kitų būtinų saugos ir sveikatos darbe priemonių taikymu”;

24 str. 5 dalyje nurodyti iš kokių lėšų apmokami sveikatos tikrinimai derinant su Profesinės sveikatos priežiūros įstatymu;

26 str. 3 dalies formuluotę “įmonių darbo medicinos tarnybos” suderinti su Profesinės sveikatos priežiūros įstatymu ir išbraukti žodžius skliaustuose “medicinos punktai”;

27 str. 2 dalyje po žodžio “ministerija” įrašyti “higienos normos”, toliau kaip tekste;

28 str. 1 d. 9 p. žodžius “24, 32 straipsnių” keisti žodžiais “ir kitų teisės aktų”;

32 str. 2 d. žodžius “gydymo įstaigas” keisti žodžiais “sveikatos priežiūros įstaigas”;

73 str. numatyti ištyrimą specializuotuose stacionarinių sveikatos priežiūros įstaigų skyriuose sudėtingų profesinių ligų nustatymo atvejais;

77 str. 2 dalyje tikslinti formuluotę “išimtiniai atsitikimai” – turėtų būti nustatyti jų kriterijai;

27) 78 str. 2 dalyje prieš žodžius “socialine, profesine reabilitacija” įrašyti žodžius “medicinine”.

7. Balsavimo rezultatai: vienbalsiai “už”.

8.Komiteto paskirtas pranešėjas : A.Matulas.

9. Komiteto narių atskiroji nuomonė: nėra.

Komiteto pirmininkas	_________________	A.Matulas	(parašas)